આ ઘટનાની વિસ્તૃત વિગત મુજબ કોડીનાર તાલુકાના કાજ ગામે ગત મોડી રાત્રીના કાજ ગામના અસામાજિક તત્ત્વો મુસ્લિમ સમાજની મસ્જિદ પાસે આવી બિભત્સ શબ્દો બોલતા હોય સદામભાઈએ મિથુન ગોપાલ, મહેશ મિઠા, કલ્પેશ મિઠા, રાહુલ માલા, પ્રકાશ માનુ, રવિ દાના, મનિષ ગોગા અને લાલજી હીરાને અહિંયા મસ્જિદ હોય અભદ્ર ભાષાનો ઉપયોગ ન કરવા સમજાવતા આ લોકો ત્યાંથી ચાલ્યા ગયા બાદ રાતના ઉપરોક્ત તમામ લોકો દારૂ પીધેલી હાલતમાં હાથમાં છરી-લોખંડની પાઈપો જેવા ઘાતક હથિયારો સાથે સદામભાઈના ઘરમાં ઘૂસી જઈ સદામભાઈ તેમજ તેમના પુત્રને માર મારી સદામભાઈની પત્ની અને પુત્રીની છેડતી કરી હાથ પકડી કપડા ખેંચતા આ અંગે ગામના સરપંચ ભરતભાઈ ભગવાનભાઈ ઝાલાને જાણ કરતાં ભરતભાઈ સદામભાઈના ઘરે દોડી આવતા આ લુખ્ખા તત્ત્વોએ ઉપસરપંચ ભરતભાઈ ઉપર પણ જીવલેણ હુમલો કરી જાનથી મારી નાંખવાની ધમકી આપતા આ બનાવ અંગે ભરતભાઈએ કોડીનાર પોલીસ સ્ટેશનમાં કલ્પેશ મિઠા-મહેશ મિઠા-રાહુલ માલા-મિથુન ગોપાલ, જીતુ ડાયા સોસા વિરૂદ્ધ ફરિયાદ નોંધાવી છે જ્યારે આ સમગ્ર ઘટના અંગે કોડીનાર અને કાજ ગામના સમસ્ત મુસ્લિમ સમાજ દ્વારા મામલતદાર અને પીઆઈને આવેદનપત્ર પાઠવી ઉપરોલક્ત માથાભારે તત્ત્વો જનૂની સ્વભાવ હોય, મસ્જિદ પાસે આવી અભદ્ર ભાષાનો ઉપયોગ કરી મુસ્લિમોની લાગણી દુભાવી ગામની શાંતિ ડહોળાવાનો હિન પ્રયાસ કર્યો હોય આવા તત્ત્વોથી મુસ્લિમ પરિવારને જોખમ હોય અને ફરી હુમલો થવાની દહેશત છે ત્યારે આવા તત્ત્વો સામે કડક કાર્યવાહી કરી કાજ ગામે દૂરી આવી બનાવ ન બને અને ગામમાં શાંતિ જળવાઈ રહે તે માટે પોલીસ બંદોબસ્ત ફાળવવા મુસ્લિમ સમાજને આવેદનપત્રમાં માગણી કરી છે.